Tiesitkö tätä? Lukusanat kahdeksan ja yhdeksän sisältävät kahden ja yhden ainekset eli kertovat, kuinka lähellä kymmentä ollaan – Luvut eivät siis ole vain matematiikkaa, ne ovat myös kieltä

Monissa suomen sukukielissä on myös karkeasti sanaa luku vastaava sana, joka tarkoittaa kymmentä, ja voi olla sen tuhansia vuosia vanha nimi.

Lasten tiedekysymyksestä lähtenyt keskustelu kymmenjärjestelmän käytöstä sai Johannes Paasoselta ja Hellevi Putkoselta (HS Mielipide 27.6.) perusteellisen jatkoselvityksen.

Lukujärjestelmällä voidaan ymmärtää kahta asiaa: miten isommat luvut järjestyvät ja miten ne merkitään. Luvut ovat tietysti olleet olemassa ennen kuin niitä on merkitty mihinkään.